ananddey/assamese-wiki-corpus huggingface dataset:
নগাঁও (লোকসভা সমষ্টি)

নগাঁও লোকসভা সমষ্টি অসমৰ ১৪টা লোক সভা সমষ্টিৰ ভিতৰত এটা।

বিধানসভাৰ সমষ্টিসমূহ

নগাঁও লোকসভা সমষ্টিত তলত উল্লিখিত বিধান সভা সমষ্টিসমূহ আছে:
জাগীৰোড বিধানসভা সমষ্টি (অনুসূচিত জাতিৰ বাবে সংৰক্ষিত)
মৰিগাঁও বিধানসভা সমষ্টি
লাহৰীঘাট বিধানসভা সমষ্টি
ৰহা বিধানসভা সমষ্টি (অনুসূচিত জাতিৰ বাবে সংৰক্ষিত)
নগাঁও বিধানসভা সমষ্টি
বঢ়মপুৰ বিধানসভা সমষ্টি
যমুনামুখ বিধানসভা সমষ্টি
হোজাই বিধানসভা সমষ্টি
লামডিং বিধানসভা সমষ্টি

লোকসভাৰ সদস্যসকল

ক্ৰম বৰ্ষ প্ৰাৰ্থী দল
১ ১৯৫১ দেৱ কান্ত বৰুৱা ভাৰতীয় জাতীয় কংগ্ৰেছ
২ ১৯৫৭ লীলাধৰ কটকী ভাৰতীয় জাতীয় কংগ্ৰেছ
৩ ১৯৬২ লীলাধৰ কটকী ভাৰতীয় জাতীয় কংগ্ৰেছ
৪ ১৯৬৭ লীলাধৰ কটকী ভাৰতীয় জাতীয় কংগ্ৰেছ
৫ ১৯৭১ লীলাধৰ কটকী ভাৰতীয় জাতীয় কংগ্ৰেছ
৬ ১৯৭৭ দেৱ কান্ত বৰুৱা ভাৰতীয় জাতীয় কংগ্ৰেছ
৭ ১৯৮৫ মুহি ৰাম শইকীয়া অসম গণ পৰিষদ
৮ ১৯৯১ মুহি ৰাম শইকীয়া অসম গণ পৰিষদ
৯ ১৯৯৬ মুহি ৰাম শইকীয়া অসম গণ পৰিষদ
১০ ১৯৯৮ নৃপেন গোস্বামী ভাৰতীয় জাতীয় কংগ্ৰেছ
১১ ১৯৯৯ ৰাজেন গোঁহাই ভাৰতীয় জনতা পাৰ্টী
১২ ২০০৪ ৰাজেন গোঁহাই ভাৰতীয় জনতা পাৰ্টী
১৩ ২০০৯ ৰাজেন গোঁহাই ভাৰতীয় জনতা পাৰ্টী
১৪ ২০১৪ ৰাজেন গোঁহাই ভাৰতীয় জনতা পাৰ্টী
১৫ ২০১৯ প্ৰদ্যুৎ বৰদলৈ ভাৰতীয় জাতীয় কংগ্ৰেছ
১৬ ২০২৪ প্ৰদ্যুৎ বৰদলৈ ভাৰতীয় জাতীয় কংগ্ৰেছ

তথ্য সংগ্ৰহ

শ্ৰেণী:অসমৰ লোক সভাৰ সমষ্টি
শ্ৰেণী:নগাঁও জিলা
অৰ্চনা পূৰণ সিং

অৰ্চনা পূৰণ সিং (; জন্ম: ২৬ ছেপ্তেম্বৰ, ১৯৬২) এগৰাকী ভাৰতীয় অভিনেত্ৰী আৰু টেলিভিচন ব্যক্তিত্ব। তেওঁ বহু কেইখন বলীউডী চলচ্চিত্ৰৰ কৰা কৌতুক অভিনেত্ৰী আৰু কৌতুকধৰ্মী টেলিভিচন শ্বো- দ্য কপিল শৰ্মা শ্বো আৰু কমেডী চাৰ্কাচৰ বিচাৰক ৰূপে জনাজাত। কুচ কুচ হোতা হ্যায় ছবিখনৰ মিচ ব্ৰেগেঞ্জা নামৰ চৰিত্ৰটোত কৰা অভিনয়ৰ বাবে অৰ্চনাৰ শলাগ লোৱা হয়। তেওঁ ১০০ খনতকৈও অধিক চলচ্চিত্ৰ আৰু টিভি ধাৰাবাহিকত অভিনয় কৰিছে।

ব্যক্তিগত জীৱন

অৰ্চনাৰ প্ৰথম বিবাহ নিটিকিল আৰু বিবাহ-বিচ্ছেদৰ মাজেৰে ইয়াৰ সমাপ্তি হয়। তাৰপিছতে তেওঁ জালৱা ছবিখন পৰিচালনা কৰা বলীউডৰ পৰিচালক পংকজ পৰাশৰৰ লগত জড়িত হৈ পৰে। পিছলৈ ১৯৯২ চনৰ ৩০ জুনত অভিনেতা পৰমিত সেঠীৰ সৈতে বিবাহপাশত আবদ্ধ হয়। তেওঁলোকৰ দুজন পুত্ৰ সন্তান- আৰ্যমন আৰু আয়ুষ্মান।

কৰ্মজীৱন

চলচ্চিত্ৰত

১৯৮৭ চনত নাৰি হীৰাৰ টিভি ফিল্ম অভিষেকৰ যোগেদি চলচ্চিত্ৰ জগতত অৰ্চনাই পদাৰ্পন কৰে। এই ছবিখনত তেওঁ আদিত্য পাঞ্চোলিৰ বিপৰীতে অভিনয় কৰে। পৰৱৰ্তী বছৰটোত জালৱাত তেওঁক নাচিৰুদ্দিন শ্বাহৰ সৈতে দেখা যায়। পিছলৈ তেওঁ বিগ বেনাৰত নিৰ্মিত- অগ্নিপথ (১৯৯০), সৌদাগৰ (১৯৯১), শোলা ঔৰ শবনম (১৯৯২), আশিক আৱাৰা (১৯৯৩) আৰু ৰাজা হিন্দুস্তানীৰ (১৯৯৬) দৰে বহু কেইখন ছবিত সৰু সৰু চৰিত্ৰত অভিনয় কৰে। গোবিন্দাই মূল ভূমিকাত অভিনয় কৰা থ্ৰিলাৰ ছবি বাজ আৰু সুনীল শেট্টীয়ে মূল ভূমিকাত অভিনয় কৰা জাজ মুজৰিমত অৰ্চনাই আইটেম চং কৰিছিল। ইয়াৰ পিছৰে পৰা তেওঁ নিজকে সহযোগী চৰিত্ৰত, বিশেষকৈ বহু কেইখন ছবিত কমেডী চৰিত্ৰত সীমাবদ্ধ কৰি ৰাখে। তেওঁৰ কেইখন উল্লেখযোগ্য ছবি হ’ল- লাভষ্টোৰী ২০৫০, মোহাব্বতে, ক্ৰিছ, কুচ কুচ হোতা হ্যায়, মস্তি, দে দনা দন আৰু বোল বচ্ছন।

দূৰদৰ্শনত

অৰ্চনাই ১৯৯৩ চনত জী টিভিৰ ৱাহ ক্যায় ছিন হ্যায়ৰ উপস্থাপনা কৰে। ইয়াৰ পিছত কৰিছিল আনচেঞ্চৰড্। পৰৱৰ্তী সময়ত তেওঁ টিভি ধাৰাবাহিক শ্ৰীমান শ্ৰীমতী, জুনুনত অভিনয় কৰাৰ উপৰিও চোনী এণ্টাৰচেইনমেণ্ট টেলিভিচনত সম্প্ৰচাৰিত অৰ্চনা টকীজৰ উপস্থাপনা কৰিছিল। তেওঁ অভিনয় কৰা আন এখন টিভি ধাৰাবাহিক জী হৰৰ শ্বো। তেওঁ পৰিচালনা আৰু প্ৰযোজনাৰ সৈতে জড়িত। তেনে দুখন হাস্য-ব্যংগ ধাৰাবাহিক- জানে ভী দো পাৰো আৰু সামনেৱালী খিড়কী। ইয়াৰ প্ৰথমখনৰ অৰ্চনা পৰিচালক আছিল আৰু আনখনৰ প্ৰযোজক।

২০০৫ চনত সম্প্ৰচাৰিত ডেঞ্চ ৰিয়েলিটি শ্বো নাচ বালিয়ে-১ত তেৱোঁ স্বামী পৰমাৰ সেঠীৰ সৈতে অংশ লয়। তেওঁলোক ৬নং খণ্ডটোত তেওঁলোক আঁতৰি আহিবলৈ লগীয়া হৈছিল। ২০০৬ চনত তেওঁ স্বামীৰ সৈতে আন এটা ডেঞ্চ ৰিয়েলিটি শ্বো ঝলক দিখলা যাৰ (চিজন-১) উপস্থাপনা কৰে।

ইয়াৰ পিছত তেওঁক চোনী টিভি ইণ্ডিয়াৰ কমেডী চাৰ্কাচ (চিজন-১) (২০০৬) আৰু চিজন-২-ত(২০০৮)বিচাৰকৰ আসনত দেখা যায়।[12] ২০০৮-ৰ জানুৱাৰীত তেওঁ স্বামীৰ সৈতে ষ্টাৰ প্লাচৰ কহো না যাৰ হ্যায়ৰ হোষ্টিং কৰে। ২০০৮-ত কমেডী চাৰ্কাচ চিজন-২ সমাপ্ত হোৱাৰ লগেলগে তেওঁৰ আন এটা শ্বো কমেডী শ্বো-কাঁটে কী তক্কৰ আৰম্ভ হয়। তেওঁ কমেডী চাৰ্কাচ-তিন কা তৰকা, কমেডী চাৰ্কাচ কে চুপাৰষ্টাৰ, কমেডী চাৰ্কাত কা জাদু, জুবিলি কমেডী চাৰ্কাচ, কমেডী চাৰ্কাচ কে তানসেন, কমেডী কা নয়া দৌৰ, কাহানি কমেডী চাৰ্কাচ কী, কমেডী চাৰ্কাচ কে আজুবে আৰু কমেডী চাৰ্কাচ কে মহাৱলীৰো বিচাৰক আছিল। চাবটিভিৰ দ্য গ্ৰেট ইণ্ডিয়ান ফেমেলী ড্ৰামাত তেওঁক বেগম পাৰোৰ ৰূপত দেখা গৈছিল।
২০১৯-ত তেওঁ দ্য কপিল শৰ্মা শ্বোত বিচাৰক ৰূপে অংশগ্ৰহণ কৰে।

তথ্য উৎস

বাহ্যিক সংযোগ

শ্ৰেণী:ভাৰতীয় অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
অসম বিদ্যুৎ নিয়ামক আয়োগ

অসম বিদ্যুৎ নিয়ামক আয়োগ হৈছে অসম চৰকাৰৰ এটি নিয়ামক সংস্থা, যিয়ে অসমৰ বিদ্যুৎ শক্তিৰ উৎপাদন, সংবহন আৰু বিতৰণৰ লগত জড়িত কেতবোৰ নীতি প্ৰতিষ্ঠা, নিয়ন্ত্ৰণ আৰু পৰিচালনা কৰে। বিভিন্ন স্তৰত বিদ্যুতৰ পাইকাৰী আৰু খুচুৰা নিৰিখ ধাৰ্য কৰাটো সংস্থাটোৰ মূল কৰ্তব্য। বিদ্যুৎ আইন, ২০০৩ৰ অধিনিয়ম ৮৬ৰ অধীনত আয়োগে তেওঁলোকৰ দায়িত্বসমূহ পালন কৰি আহিছে। আয়োগে আন্তঃৰাজ্যিক বিদ্যুৎ সংবহনৰ প্ৰক্ৰিয়াটোকো গতিপ্ৰদান কৰে। প্ৰয়োজনীয় বিদ্যুৎ বিভৱ বা ভল্টেজত গ্ৰাহকসকলে যাতে অবিৰতভাৱে বিদ্যুৎ সেৱা লাভ কৰে, তাৰ বাবে আয়োগে এক নিশ্চিতি প্ৰদান কৰে। সুভাষ চন্দ্ৰ দাস বৰ্তমান আয়োগৰ অধ্যক্ষ।

কৰ্তব্য আৰু দায়িত্ব

আয়োগৰ দুটামান গুৰুত্বপূৰ্ণ কৰ্তব্য আৰু দায়িত্ব হৈছে-
ৰাজ্যৰ ভিতৰুৱা উৎপাদন, বিতৰণ, সংবহন আৰু বিদ্যুতৰ আৱৰ্তন বাবে পাইকাৰী আৰু খুচুৰা মূল্য নিৰ্ধাৰণ কৰা,
বিদ্যুত ক্ৰয়ৰ নিয়ামক আৰু বিতৰণ অনুজ্ঞাপত্ৰ সংগ্ৰহকৰণ।
আন্তঃৰাজ্যিক বিদ্যুৎ সংবহনৰ সুবিধা প্ৰদান কৰা,
ৰাজ্যৰ ভিতৰত বিতৰণ, সংবহনৰ অনুজ্ঞাপত্ৰ বিচৰা ব্যক্তিবিশেষ আৰু বিদ্যুৎ ব্যৱসায়ীক অনুজ্ঞাপত্ৰ প্ৰদান কৰা,
সহ-উৎপাদনৰ বাবে উদ্গনি জনোৱা,
বিদ্যুৎ আইন ২০০৩ৰ অধিনিয়ম ৭৯ৰ অধীনত অনুচ্ছেদ(h)ৰ উপ-অনুচ্ছেদ (1)ৰ ৰাজ্যৰ সংগতি ৰাখি ৰাজ্যৰ বাবে গ্ৰীড কোড নিৰ্ধাৰণ কৰা,
শক্তি উদ্যোগৰ প্ৰতিযোগিতা, সক্ষমতা আৰু বিত্তীয় গতিবিধিক প্ৰসাৰ কৰিবলৈ ৰাজ্য চৰকাৰক পৰামৰ্শ দিয়া,
শক্তি উদ্যোগত বিনিয়োগৰ প্ৰসাৰ কৰিবলৈ ৰাজ্য চৰকাৰক পৰামৰ্শ দিয়া,
ৰাজ্যৰ শক্তি উদ্যোগৰ পুনৰ্গঠনৰ বাবে ৰাজ্য চৰকাৰক পৰামৰ্শ দিয়া, ইত্যাদি

লগতে চাওক

অসম শক্তি বিতৰণ কোম্পানী লিমিটেড
অসম বিদ্যুৎ সংবহন নিগম লিমিটেড
অসম শক্তি উৎপাদন নিগম লিমিটেড

বাহ্যিক সংযোগ

অসম বিদ্যুৎ নিয়ামক আয়োগৰ ৱেবপৃষ্ঠা
কেন্দ্ৰীয় বিদ্যুৎ নিয়ামক আয়োগৰ ৱেবপৃষ্ঠা

তথ্যসংগ্ৰহ

শ্ৰেণী:অসমৰ চৰকাৰী সংস্থা
সাংখ্যয়ান

সাংখ্যয়ান আছিল ঋগবেদ গ্ৰন্থত উল্লেখ কৰা এগৰাকী বৈদিক ঋষি। তেওঁ বশিষ্ঠ ঋষিৰ বংশৰ আছিল। তেওঁ ঋগবেদৰ কৌশিতকী ব্ৰাহ্মণ গ্ৰন্থৰ লেখক আছিল যাক পিছলৈ সাংখ্যায়ন ব্ৰাহ্মণ বুলি কোৱা হৈছিল।

বিৱৰণ

বৈদিক ঋষি সাংখ্যয়ানৰ কথা হিন্দু ধৰ্মৰ কেইবাখনো প্ৰাচীন গ্ৰন্থত উল্লেখ কৰা হৈছিল। তেওঁ উল্লেখযোগ্য ঋষি পৰাশৰ আৰু বৃহস্পতি আদিৰ আচাৰ্য আছিল। শ্ৰীমদ্ভাগৱত পুৰাণত তেওঁক সনতকুমাৰ ঋষিৰ গ্ৰন্থৰ শ্ৰোতা হিচাপে উল্লেখ কৰা হৈছে। মৈত্ৰেয়, পৰাশৰ আৰু বৃহস্পতি আদি ঋষিক সনাতকুমাৰে যেতিয়া তেওঁলোকক ভগৱান বিষ্ণুৰ মহিমা বৰ্ণনা কৰি আছিল, তেতিয়া তেওঁ আছিল প্ৰধান ঋষি। তেওঁ সনতকুমাৰ ঋষিৰ ওচৰত শ্ৰীমদ্ভাগৱতৰ জ্ঞানৰ বিষয়ে সোধা-পোছা কৰিলে। তাৰ পিছত সনতকুমাৰ ঋষিয়ে তেওঁক শ্ৰীমদ্ভাগৱত গ্ৰন্থ ব্যাখ্যা কৰিলে। বৈদিক পৰম্পৰাত সাংখ্যয়ন ঋষিৰ গৃহসূত্ৰ গ্ৰন্থক সাংখ্যায়ন গৃহসূত্ৰ বুলি কোৱা হয়। একেদৰে তেওঁৰ নামত তন্ত্ৰ বিদ্যাৰ আন এটা গ্ৰন্থ আছে যাক সাংখ্যানতন্ত্ৰ বুলি জনা যায়।

হাৰ্মান অল্ডেনবাৰ্গে তেওঁৰ অনুবাদত "গ্ৰহসূত্ৰ" গ্ৰন্থখনৰ অনুবাদত সাংখ্যায়ন ঋষিৰ সঠিক নামটোক সুযোগ্য বুলি বিবেচনা কৰিছিল।

তথ্যসূত্ৰ

শ্ৰেণী:ঋষি
শ্ৰেণী:ভাৰতীয় দাৰ্শনিক
দুলাল ৰয়

দুলাল ৰয় (; জন্ম ১ এপ্ৰিল ১৯৪৩) অসমৰ এগৰাকী নাট্যকাৰ, নাট আৰু চলচ্চিত্ৰ পৰিচালক তথা অভিনেতা। তেওঁ ৰাষ্ট্ৰীয় নাট্য বিদ্যালয় আৰু পুনেৰ ভাৰতীয় চলচ্চিত্ৰ আৰু দূৰদৰ্শন প্ৰতিষ্ঠানত অধ্যয়ন কৰিছিল। দুলাল ৰয়ে অসমৰ সাংস্কৃতিক পৰিক্ৰমা সঞ্চালকালয়ত যুটীয়া সঞ্চালক হিচাপে কাৰ্যনিৰ্বাহ কৰিছিল। তেওঁৰ মঞ্চ পৰিচালনা পৰীক্ষা-নিৰীক্ষাৰ বাবে জনাজাত; বিশেষকৈ আধুনিক ইউৰোপীয় নাটৰ প্ৰসংগত। তেওঁ চলচ্চিত্ৰৰ বাবেও চিত্ৰনাট্য আৰু পৰিচালনাৰ কাম কৰিছে। ৰয়ে পৰিচালনা কৰা একমাত্ৰ অসমীয়া চলচ্চিত্ৰখন হৈছে আশ্ৰয় (১৯৭৯)।

প্ৰাৰম্ভিক জীৱন আৰু শিক্ষা

১৯৪৩ চনৰ ১ এপ্ৰিলত গুৱাহাটীত তেওঁৰ জন্ম হয়। দিল্লীৰ ৰাষ্ট্ৰীয় নাট্য বিদ্যালয়ৰ পৰা ১৯৬৬ চনত পৰিচালনা বিভাগত তেওঁ শিক্ষাগ্ৰহণ কৰে। লগতে তেওঁ পুনেৰ ভাৰতীয় চলচ্চিত্ৰ আৰু দূৰদৰ্শন প্ৰতিষ্ঠানৰ পৰা সম্পাদনাত ডিপ্লোমা লাভ কৰে। ইয়াৰ পিছতে, ৰয়ে হিন্দী ছবি পৰিচালনাৰ কাম শিকিবলৈ মুম্বাইলৈ যায় আৰু চাৰিখনকৈ হিন্দী ছবিত সম্পাদনাৰ সহকাৰী হিচাপে কাম কৰে। তেওঁ কাম কৰা চাৰিখন ছবিৰ ভিতৰত পুৰস্কাৰপ্ৰাপ্ত দুখন ছবি আছিল ৰাজেন্দ্ৰ সিং বেদীৰ দস্তক আৰু অসিত সেনৰ চফৰ।

নাট ৰচনা

যুক্তিতৰ্ক, বিস্মৃতি, পণ ৰক্ষা আদি ৰয়ে ৰচনা কৰা কেইখনমান একাংকিকা নাট। তেওঁ ৰচনা কৰা কেইখনমান পূৰ্ণাংগ নাট হ’ল- কনকলতা, স্বাৰ্থপৰ দৈত্য, ড্ৰেগন, ভকত, হুদুমদেউ, কামৰূপ কি কাহানী, ষ্টাফ ফটোগ্ৰাফাৰ, ফাতেমা বিবিৰ ঘৰ আদি। ইয়াৰোপৰি তেওঁৰ সৃষ্টিসমূহৰ মাজত আছে- টেলিফিল্ম যাত্ৰা আৰু বন্দীয়াৰ, টেলিনাট- ভূত আৰু বাঢ়নী, লিলি ঐ লিলি, নিংনি ভাওৰীয়া আদি।
১৯৯৮-ত ৰয়ে পৰিচালনা শিতানত সংগীত নাটক একাডেমী বঁটা লাভ কৰে।
২০২২ চনত ৰয়ে সংগীত নাটক অকাডেমীৰ সৰ্বোচ্চ সন্মান অকাডেমিৰ ফেলোশ্বিপ ৰাষ্ট্ৰপতি দ্ৰৌপদী মূৰ্মূৰ পৰা লাভ কৰে।

তথ্য সংগ্ৰহ

বাহ্যিক সংযোগ

ইণ্টাৰনেট মুভি ডাটাবেছৰ দুলাল ৰয়ৰ প্ৰ’ফাইল

শ্ৰেণী:অসমীয়া ভাষাৰ চলচ্চিত্ৰ পৰিচালক
শ্ৰেণী:অসমীয়া অভিনেতা
শ্ৰেণী:চিত্ৰনাট্য লেখক
শ্ৰেণী:জীৱিত ব্যক্তি
শ্ৰেণী:ভাৰতীয় চলচ্চিত্ৰ আৰু দূৰদৰ্শন প্ৰতিষ্ঠানৰ প্ৰাক্তন শিক্ষাৰ্থী
শ্ৰেণী:সংগীত নাটক একাডেমী বঁটা বিজয়ী
আলবেনিয়াৰ যুদ্ধ নৃত্য

আলবেনিয়াৰ যুদ্ধ নৃত্য আলবেনিয়ান জনসাধাৰণে পৰিবেশন কৰা এক যুদ্ধ নৃত্য। আলবেনিয়াৰ লোকসকলে যুদ্ধক্ষেত্ৰলৈ যোৱাৰ আগতে ঐতিহাসিক যুগত এইবোৰ পৰিবেশন কৰিছিল যদিও শেহতীয়াকৈ পৰম্পৰাগতভাৱে বিশেষ অনুষ্ঠান আৰু ভোজৰ সময়তহে এইবোৰ পৰিবেশন কৰা হয়। আলবেনিয়াৰ নৃতাত্ত্বিক অঞ্চল অনুসৰি যুদ্ধ নৃত্যৰ ৰূপ আৰু বিষয়বস্তু দুয়োটাতে পাৰ্থক্য আছে।

জুইৰ চাৰিওফালে বৃত্তৰ দৰে যুদ্ধ নৃত্য

একুৰা জুইৰ চাৰিওফালে বৃত্তৰ দৰে আলবেনিয়াৰ যুদ্ধ নৃত্যৰ প্ৰাৰম্ভিক বৰ্ণনা ১৯ শতিকাৰ আৰম্ভণিতে দক্ষিণ আলবেনিয়া ভ্ৰমণ কৰা পশ্চিমীয়া ভ্ৰমণকাৰীসকলে আগবঢ়াইছিল। নৃত্যটো কেইবা ঘণ্টা ধৰি অতি কম সময়ৰ ব্যৱধানত অনুশীলন কৰা হয়, যুদ্ধৰ ঢোলৰ ৰণদূন্দুভি কৰা যুদ্ধৰ চিঞৰেৰে আৰম্ভ হোৱা সংলগ্ন গীতটোৰ শব্দৰ পৰা নতুন শক্তি আহৰণ কৰা হয় আৰু যিটো গতিৰ সৈতে একে আৰু সাধাৰণতে গোটেই পৰিবেশনৰ সময়ত মাত্ৰ এবাৰ বা দুবাৰহে সলনি হয়। আলবেনিয়ানসকলে পৰম্পৰাগতভাৱে ইয়াৰ অলৌকিক শক্তিৰ পৰা সুৰক্ষা আৰু শক্তি লাভ কৰিবলৈ ইয়াৰ চাৰিওফালে গান গাই আৰু নাচিবলৈ ব্যৱহাৰ কৰে।

তৰোৱাল নৃত্য

আলবেনিয়াৰ তৰোৱাল নৃত্যৰ ধৰণৰ উত্তৰ আলবেনিয়াৰ হাইলেণ্ডত সাধাৰণতে পৰিবেশন কৰা হয়। তাৰ পৰাই এই ধৰণৰ নৃত্য লেঝা অঞ্চলৰ নিম্নভূমি আৰু মাটি উপত্যকাত পাহাৰৰ ৰখীয়াৰ দ্বাৰা বিয়পি পৰে।
ইয়াৰ আদিম ৰূপত ইয়াক মুক্ত-প্ৰবাহৰ সৈতে নীৰৱে নৃত্য কৰা হয়, কেৱল নৃত্যশিল্পী(সকল)ৰ দ্বাৰা ইম্প্ৰভাইজ কৰা শৰীৰৰ ছন্দময় গতি অনুসৰণ কৰা হয় (সেয়েহে বাদ্যযন্ত্ৰৰ সংগীত বা কণ্ঠৰ অবিহনে)।
তৰোৱাল নৃত্য হৈছে উত্তৰ-পশ্চিম ক'ছ'ভ'ৰ কিছুমান অঞ্চলত পৰিবেশন কৰা নৃত্যও, যিবোৰক বাদ্যযন্ত্ৰৰ সংগীতৰ সৈতে সংগতি কৰা হয় আৰু ইয়াক "দাসীক জয়ী কৰাৰ প্ৰতিযোগিতা" বুলি কোৱা হয়।
ইটালীৰ আলবেনিয়ানসকলেও – আৰ্বেৰেশ্বেই – তৰোৱাল নৃত্য কৰে, যদিও ই বেলেগ ধৰণেৰে।

ৰুগোভাৰ তৰোৱাল নৃত্য

ৰুগোভা যুদ্ধ নৃত্য ক'ছ'ভ'ৰ ৰুগোভা অঞ্চলৰ নামেৰে নামাকৰণ কৰা আলবেনিয়াৰ পৰম্পৰাগত তৰোৱাল নৃত্য।

ৰুগোভা নৃত্য হৈছে যুদ্ধ নৃত্যৰ এটা ধ্বংসাৱশেষ, যুদ্ধৰ পুনৰ অভিনয় বা প্ৰস্তুতিত কৰা পেণ্টোমিমিক নৃত্যৰ অৱশিষ্ট।)

ইয়াক ক'ছ'ভ' আলবেনিয়ান ৰুগোভা বংশসমূহে (আলবেনিয়াৰ কেলমেণ্ডৰ পৰা অহা) আন্তৰ্জাতিকভাৱে বিখ্যাত কৰি তুলিছিল। পাহাৰীয়া মণ্টেনেগ্ৰোতো এই নৃত্য পোৱা যায়, য'ত ১৮ শতিকাত ভেড়াৰখীয়াৰ এটা জনগোষ্ঠীয়ে বসতি স্থাপন কৰিছিল। ৰুগোভা বংশৰ যুদ্ধ নৃত্যৰ আধাৰত স্লাভকো কোৱাছনেভস্কিয়ে ১৯৭১ চনত ৰুগোভা নৃত্য পৰিচালনাৰ সৃষ্টি কৰে, যিটো যুগোস্লাভিয়াৰ লোক নৃত্য দলৰ অংশ আছিল।

তথ্য সূত্ৰ

শ্ৰেণী:লোক-নৃত্য
শ্ৰেণী:আলবেনিয়াৰ নৃত্য
ভাৰতৰ ৰাজ্য আৰু কেন্দ্ৰীয়শাসিত অঞ্চলসমূহ

ভাৰতত ২৮ খন ৰাজ্য আৰু ৮খন কেন্দ্ৰীয় শাসিত অঞ্চল আছে। ভাৰতৰ ৰাজধানী দিল্লী। প্ৰতিখন ৰাজ্যৰে নিজা প্ৰশাসনীয় ব্যৱস্থা আছে। কেন্দ্ৰীয় শাসিত অঞ্চলসমূহ কেন্দ্ৰীয় চৰকাৰে শাসন কৰে। তলত ভাৰতৰ ৰাজ্য আৰু কেন্দ্ৰীয়শাসিত অঞ্চলসমূহৰ ৰাজধানীৰ তালিকাৰ লগতে প্ৰয়োজনীয় বিৱৰণসমূহ উল্লেখ কৰা হৈছে।

ভাৰত চৰকাৰৰ অন্তৰ্গত ভাৰতৰ গৃহ মন্ত্ৰালয়ৰ অধীনত থকা জনগণনা ভাৰতৰ ২০১১ চনৰ লোকপিয়ল অনুসৰি নিম্নোক্ত তালিকাখন প্ৰস্তুত কৰা হৈছে।

+ভাৰতৰ ৰাজ্য আৰু কেন্দ্ৰীয়শাসিত অঞ্চলসমূহ
ৰাজ্যৰ নাম
আই এচ অ ৩২৬৬-২ কোড
লোকপিয়ল২০১১চিহ্ন
জনসংখ্যা
ক্ষেত্ৰফল(কি.মি.২)
প্ৰধান ভাষাসমূহ
ৰাজধানী
বৃহত্তম নগৰ(যদি ৰাজধানী নহয়)
জিলাৰ সংখ্যা
গাঁৱৰ সংখ্যা
নগৰৰ সংখ্যা
জনবসতিৰ ঘনত্ব
স্বাক্ষৰতাৰ হাৰ(%)
মুঠ জনসংখ্যাৰ ভিতৰত চহৰত বাস কৰা লোকৰ হাৰ
লিংগ অনুপাত
লিংগ অনুপাত(০-৬)
অন্ধ্ৰ প্ৰদেশ
AP
২৮০
৪৯,৫০৬,৭৯৯
১৬০,২০৫
তেলেগু, উৰ্দু
হায়দৰাবাদ
(আইনী ভাবে) অমৰাৱতী(প্ৰস্তাৱিত)

২৩
২৮.১২৩
২১০
৩০৮
৬৭.৬৬
২৭.৩
৯৯২
৯৬১
অৰুণাচল প্ৰদেশ
AR
১২০
১,৩৮২,৬১১
৮৩.৭৪৩
হিন্দী, আপাতানি, অসমীয়া
ইটানগৰ

১৬
৪.০৬৫
১৭
১৭
৬৬.৯৫
২০.৮
৯২০
৯৬৪
অসম
AS
১৮০
৩১,১৬৯,২৭২
৭৮,৫৫০
অসমীয়া, বড়ো, ৰাভা, দেউৰী, বাংলা, কাৰ্বি, মিচিং
দিছপুৰ
গুৱাহাটী
২৭
২৬,৩১২
১২৫
৩৯৭
৭৩.১৮
১২.৯
৯৫৪
৯৬৫
বিহাৰ
BR
১০০
১০৩,৮০৪,৬৩৭
৯৯,২০০
হিন্দী, ভোজপুৰী, মৈথিলী, মগধী ভাষা
পাটনা

৩৮
৪৫,০৯৮
১৩০
১১০২
৬৩.৮২
১০.৫
৯১৬
OR
২১০
৪১,৯৪৭,৩৫৮
১৫৫,৮২০
ওড়িয়া
ভুৱনেশ্বৰ

৩০
৫১,৩৪৯
১৩৮
২৬৯
৭৩.৪৫
১৫.০
৯৭৮
৯৫৩
পঞ্জাব
PJ
০৩০
২৭,৭০৪,২৩৬
৫০,৩৬২
পঞ্জাবী
চণ্ডীগড় (কেন্দ্ৰীয় শাসিত অঞ্চলৰ সৈতে)
লুধিয়ানা
১৭
১২,৬৭৩
১৫৭
৫৫০
৭৬.৬৮
৩৩.৯
৮৯৩
৭৯৮
ৰাজস্থান
RJ
০৮০
৬৮,৬২১,০১২
৩৪২,২৬৯
ৰাজস্থানী (পশ্চিমীয়া হিন্দী)
জয়পুৰ

৩২
৪১,৩৫৩
২২২
২০১
৬৭.০৬
২৩.৪
৯২৬
৯০৯
ছিক্কিম
SK
১১০
৬০৭,৬৮৮
৭,০৯৬
নেপালী
গেংটক

৪
৪৫২
৯
৮৬
৮২.২০
১১.১
৮৮৯
৯৬৩
তামিলনাডু
TN
৩৩০
৭২,১৩৮,৯৫৮
১৩০,০৫৮
তামিল
চেন্নাই

৩২
১৬,৩১৭
৮৩২
৪৮০
৮০.৩৩
৪৪.০
৯৯৫
৯৪২
তেলেংগানা
TG
৩৩০
৩৫,১৯৩,৯৭৮
-
-
-
ত্ৰিপুৰা
TR
১৬০
৩,৬৭১,০৩২
১০,৪৯১,৬৯
ককবৰক, বাংলা
আগৰতলা

৪
৪৭০
২৩
৫৫৫
৮৭.৭৫
১৭.১
৯৬১
৯৬৬
উত্তৰ প্ৰদেশ
UP
০৯০
১৯৯,৫৮১,৪৭৭
২৪৩,২৮৬
হিন্দী, উৰ্দু
লক্ষ্ণৌ
কানপুৰ
৭২
১০৭,৪৫২
৭০৪
৮২৮
৬৯.৭২
২০.৮
৯০৮
৯১৬
উত্তৰাখণ্ড
UL
০৫০
১০,১১৬,৭৫২
৫৩,৫৬৬
পশ্চিমীয়া হিন্দী
ডেহৰাদুন

১৩
১৬,৮২৬
৮৬
১৮৯
৭৯.৬৩
২৫.৭
৯৬৩
৯০৮
পশ্চিমবংগ
WB
১৯০
৯১,৩৪৭,৭৩৬
৮৮,৭৫২
বাংলা, নেপালী
কলকাতা

১৮
৪০,৭৮২
৩৭৫
১,০২৯
৭৭.০৮
২৮.০
৯৪৭
৯৬০
-মুঠ-

৬৩৭,৬৪৩
৫,০৮২

+কেন্দ্ৰীয়শাসিত অঞ্চলসমূহ
কেন্দ্ৰীয়শাসিত অঞ্চলৰ নাম
জনসংখ্যা
ভাষা
ৰাজধানী
বৃহত্তম নগৰ
জিলাৰ সংখ্যা
গাঁৱৰ সংখ্যা
চহৰৰ সংখ্যা
জনবসতিৰ ঘনত্ব
স্বাক্ষৰতাৰ হাৰ (%)
মুঠ জনসংখ্যাৰ ভিতৰত চহৰত বাস কৰা লোকৰ সংখ্যা
লিংগ অনুপাত
লিংগ অনুপাত (০-৬)
আন্দামান আৰু নিকোবৰ দ্বীপপুঞ্জ
৩৭৯,৯৪৪
বাংলা
পৰ্ট ব্লেয়াৰ

২
৫৪৭
৩
৪৬
৮৬.২৭
৩২.৬
৮৭৮
৯৫৭
চণ্ডীগড়
১,০৫৪,৬৮৬
পঞ্জাবী
চণ্ডীগড়

১
২৪
১
৯,২৫২
৮৬.৪৩
৮৯.৮
৮১৮
৮৪৫
জম্মু আৰু কাশ্মীৰ
১২,৫৪১,৩০২
উৰ্দু, কাশ্মিৰী, ডোগৰী
শ্ৰী নগৰ (গ্ৰীষ্ম), জম্মু (শীত)
শ্ৰী নগৰ

দাদৰা আৰু নগৰ হাভেলী আৰু দমন আৰু দিউ
৫৮৬,৯৫৬
গুজৰাটী, কোংকণী, মাৰাঠী
দমন

লাক্ষাদ্বীপ
৬৪,৪২৯
মালায়লম
কাভাৰাত্তি
এনড্ৰট
১
২৪
৩
২০১৩
৯২.২৮
৪৪.৫
৯৪৬
৯৫৯
লাডাখ
২৯০,৪৯২
লাডাখী
লেহ

৩

কেন্দ্ৰীয় শাসিত দিল্লীৰ অঞ্চল
১৬,৭৫৩,২৩৫
হিন্দী
নতুন দিল্লী

৯
১৬৫
৬২
১১,২৯৭
৮৬.৩৪
৯৩.২
৮৬৬
৮৬৮
পুডুছেৰী
১,২৪৪,৪৬৪
ফৰাচী আৰু তামিল
পণ্ডিচেৰী

৪
৯২
৬
২,৫৯৮
৮৬.৫৫
৬৬.৬
১,০৩৮
৯৬৭

তথ্য সংগ্ৰহ

বাহ্যিক সংযোগ

ভাৰত চৰকাৰৰ কাৰ্যালয়িক ৱেবছাইত: ভাৰতৰ ৰাজ্য আৰু কেন্দ্ৰীয়শাসিত অঞ্চলসমূহ

*
শ্ৰেণী:ভাৰত সম্পৰ্কীয় তালিকা
ref>
পখিলা লেকথেপী

পখিলা লেকথেপী (, জন্ম: ১৯৬২) এগৰাকী ভাৰতীয় কণ্ঠশিল্পী। কাৰ্বি সংগীতজগতত তেওঁ চাৰি দশকৰো অধিক কালজুৰি সংগীতৰ চৰ্চা কৰি আহিছে। তেওঁ বৰ্তমানলৈকে প্ৰায় তিনি শতাধিক গীতত কণ্ঠদান কৰিছে। কাৰ্বি সংগীতৰ প্ৰতি আগবঢ়োৱা অৱদানৰ বাবে ২০১১ চনত হিলছ আইডলে তেওঁক ‘কুইন অৱ মেল’ডী’ উপাধিৰে সন্মানিত কৰে। ২০০৯ চনত সদৌ গুৱাহাটী ছাত্ৰ সন্থাই তেওঁক ‘স্বভাৱ শিল্পী অমূল্য কাকতি স্মৃতি বঁটা’ প্ৰদান কৰে। ২০১৮ চনত গুৱাহাটী শোধনাগাৰে তেওঁলৈ প্ৰথমবাৰৰ বাবে ‘লুইত গৌৰৱ’ সন্মান প্ৰদান কৰে। ২০২৩ চনৰ ১৭ জানুৱাৰী তাৰিখে অসম চৰকাৰে তেওঁক কাৰ্বি সংগীতৰ ক্ষেত্ৰখনলৈ আগবঢ়োৱা অৱদানৰ স্বীকৃতি স্বৰূপে শিল্পী বঁটা আৰু শিল্পী পেঞ্চন প্ৰদান কৰে। ২০২৪ চনত তেওঁ অসমৰ তৃতীয় সৰ্বোচ্চ অসামৰিক সন্মান অসম গৌৰৱ বঁটা লাভ কৰে।

২০২৬ চনত ভাৰত চৰকাৰে তেখেতলৈ সন্মানীয় পদ্মশ্ৰী সন্মান আগবঢ়ায়। কলা শিতানত তেখেতলৈ এই সন্মান আগবঢ়োৱা হয়।

প্ৰাৰম্ভিক জীৱন

কাৰ্বি আংলং জিলাৰ ডকমোকা মূল বজাৰৰ সমীপৰ দুপৰ তিমুং গাঁৱত পখিলা লেকথেপীৰ জন্ম হৈছিল। শৈক্ষিক নথি অনুসৰি তেওঁৰ জন্ম ১৯৬২ চনত হৈছিল। অৱশ্যে তেওঁ বহু পলমকৈ বিদ্যালয়ত নামভৰ্তি কৰাৰ বাবে তেওঁৰ জন্ম ১৯৫২ চনৰ আশে-পাশে বুলি উল্লেখ কৰিছে। তেওঁৰ পিতৃৰ নাম আছিল মুখিম লেকথে আৰু মাতৃৰ নাম বাছদয় তিমুংপি। ঘৰখনৰ একমাত্ৰ সন্তান পখিলাৰ পিতৃ-মাতৃও গান গোৱাৰ প্ৰতি আগ্ৰহী আছিল। ২০২৩ চনৰ ১৭ জানুৱাৰী তাৰিখে অসম চৰকাৰে তেওঁক কাৰ্বি সংগীতৰ ক্ষেত্ৰখনলৈ আগবঢ়োৱা অৱদানৰ স্বীকৃতি স্বৰূপে শিল্পী বঁটা আৰু শিল্পী পেঞ্চন প্ৰদান কৰে। ২০২৪ চনত অসম চৰকাৰে তেওঁ ২০২৩ বৰ্ষৰ বাবে অসমৰ তৃতীয় সৰ্বোচ্চ অসামৰিক সন্মান অসম গৌৰৱ বঁটা প্ৰদান কৰে।

তথ্য উৎস

শ্ৰেণী:জীৱিত ব্যক্তি
শ্ৰেণী:অসমৰ ব্যক্তি
শ্ৰেণী:কাৰ্বি জনগোষ্ঠীৰ ব্যক্তি
শ্ৰেণী:অসমৰ কণ্ঠশিল্পী
শ্ৰেণী:অসম গৌৰৱ বঁটা বিজয়ী
শ্ৰেণী:পদ্মশ্ৰী বঁটা বিজয়ী
−১

গণিতত -১ (ঋণাত্মক এক বা বিয়োগ এক) হৈছে ১ ৰ যোগাত্মক বিপৰীত, অৰ্থাৎ যিটো সংখ্যা ১ৰ লগত যোগ কৰিলে যোগাত্মক অভেদ মৌল ০ পোৱা যায়। ই ঋণাত্মক দুই (-২)তকৈ ডাঙৰ ঋণাত্মক অখণ্ডসংখ্যা আৰু ০ তকৈ সৰু।

বীজগণিতীয় বৈশিষ্ট্য

পূৰণ

কোনো এটা সংখ্যাক −১ৰে পূৰণকৰাটো সংখ্যাটোৰ চিহ্ন সলনি কৰাৰ লেখিয়া কথা। যিকোনো ৰ বাবে আমি পাওঁ- । এইটো বিনিয়োগ বিধি প্ৰয়োগেৰে প্ৰমাণ কৰিব পাৰি আৰু ১ হৈছে গুণাত্মক অভেদ:

.

ইয়াত ব্যৱহৃত কথাটো এই যে যিকোনো নম্বৰ ৰ ০ গুণ ০ ৰ সমান।

.

অন্যভাৱে,

,

গতিকে ৰ যোগাত্মক বিপৰীত, অৰ্থাৎ

−১ৰ বৰ্গ

−১ৰ বৰ্গ অৰ্থাৎ, −১ক −১ৰে পূৰণ কৰিলে ১ পোৱা যায়। ফলস্বৰূপে দুটা ঋণাত্মক সংখ্যাৰ গুণফল ধনাত্মক হয়।

এই ফলাফলৰ বীজগণিতীয় প্ৰমাণৰ বাবে সমীকৰণটো হ'ব-

.

প্ৰথম সমতাই ওপৰৰ ফলাফলক অনুসৰণ কৰে, আৰু দ্বিতীয়টোৱে −১ ৰ সংজ্ঞাক অনুসৰণ কৰে যে ই ১ ৰ যোগাত্মক বিপৰীত: ই ঠিক সেই সংখ্যাটোৱেই যিটো ১ ৰ সৈতে যোগ কৰিলে ০ পোৱা যায়। এতিয়া বিতৰণবিধি ব্যৱহাৰ কৰিলে দেখা যায় যে-

.

উপৰ্যুক্ত কাৰকক অনুসৰণ কৰা তৃতীয় সমতা অনুসৰি ১ হৈছে গুণাত্মক অভেদ। কিন্তু শেষৰ সমীকৰণটোৰ দুয়োপক্ষত ১ যোগ কৰিলে পোৱা যায়-

.

ওপৰৰ যুক্তিসমূহ যিকোনো গাণিতিক ক্ষেত্ৰত প্ৰযোজ্য। এয়া বিমূৰ্ত বীজগণিত, পূৰ্ণসংখ্যা আৰু বাস্তৱ সংখ্যাসমূহ সাধাৰণীকৰণ কৰাৰ এটা ধাৰণা।
জটিলসংখ্যাৰ কোৱাটাৰনিয়নৰ বীজগণিতীয় ক্ষেত্ৰত – য'ত মৌলিক উপপাদ্যৰ নিয়ম নাখাটে, ইয়াৰ সমীকৰণ ৰ অসীমসংখ্যক সমাধান আছে।

তথ্যসূত্ৰ

শ্ৰেণী:সংখ্যা
৩০ মাৰ্চ

ঘটনাৱলী

জন্ম

১৭৪৬ - ফ্ৰান্সিছক' গয়া, স্পেনিছ চিত্ৰকৰ (মৃত্যু: ১৮২৮)।
১৮৪৪ - পল ভেৰ্লেন, ফৰাচী কবি (মৃত্যু: ১৮৯৬)।
১৮৫৩ - ভিনচেণ্ট ভেন গঘ, ওলন্দাজ চিত্ৰশিল্পী।
১৯০৮ - দেৱিকা ৰাণী, ভাৰতীয় অভিনেত্ৰী।
১৯০৯ - ললিথাম্বিকা অন্তৰ্জনাম, ভাৰতীয় লেখিকা আৰু সমাজ সংস্কাৰক।
১৯৭৯ - ন’ৰা জ’নছ, আমেৰিকান সংগীতজ্ঞ আৰু অভিনেত্ৰী।
১৯৮৩ - নিথিন কুমাৰ ৰেড্ডী, ভাৰতীয় অভিনেতা আৰু প্ৰযোজক।
২০০০ - লালৰেমচিয়ামী মাৰ, ভাৰতীয় পেছাদাৰী ফিল্ড হকী খেলুৱৈ।

মৃত্যু

১৬৬৩ - মীৰ জুমলা, মোগল সেনাপতি।
১৯৬৪ - বিৰিঞ্চি কুমাৰ বৰুৱা, অসমীয় শিক্ষাবিদ, লেখক, ইতিহাসবিদ, ভাষাবিদ আৰু লোক সংস্কৃতিৰ গৱেষক। (মৃত্যু: ১৬ অক্টোবৰ, ১৯০৮)
২০০২ - আনন্দ বক্সী, ভাৰতীয় কবি,গীতিকাৰ আৰু সুৰকাৰ। (জন্ম: ২১ জুলাই, ১৯৩০)

দিৱস

ৰাষ্ট্ৰীয় চিকিৎসক দিৱস (যুক্তৰাষ্ট্ৰ)

তথ্য সংগ্ৰহ

বাহ্যিক সংযোগ

বিবিচি: এই দিনত
কানাই বৰশী বোৱা শিলালিপি

অসমীয়া লিপি উত্তৰ পূব ভাৰত কামৰূপ ৰাজ্যৰ এটা স্বতন্ত্ৰ্য লিপি। ইয়াৰ মূল ব্ৰাহ্মী আৰু তাৰ বিকশিত ৰূপ গুপ্ত লিপি বুলি নিৰ্দ্ধাৰণ কৰা হৈছে। অসমীয়া লিপিটো অসমৰ বিভিন্ন স্থানত উদ্ধাৰ হোৱা শিলালেখ তথা তামৰ ফলিসমূহত ব্যৱহৃত লিপিৰ বিকাশপ্ৰাপ্ত এক ৰূপ। ইয়াৰে কানাই বৰশী বোৱা শিলালিপি বা কানাই বৰশী বোৱা শিলৰ তুৰুস্ক ক্ষয়ৰ ফলিখনেই হৈছে এতিয়ালৈ আৱিস্কৃত সম্পূৰ্ণ অসমীয়া আখৰৰ প্ৰথমখন ফলি।

অৱস্থান আৰু আৱিষ্কাৰ

কানাই বৰশী বোৱা শিলালিপি বা কানাই বৰশী বোৱা তুৰষ্ক ক্ষয়ৰ লিপিখন উত্তৰ গুৱাহাটীত অৱস্থিত। উত্তৰ গুৱাহাটীৰ মণিকৰ্ণেশ্বৰ মন্দিৰৰ ওচৰত,ৰংমহলৰ পূব দক্ষিণ কোণত থকা হাবি কটাই মুকলি কৰোঁতে ফলিখনি উদ্ধাৰ হয়।

ফলিখনিৰ প্ৰথম সম্ভেদ দাঙি ধৰে সোণাৰাম চৌধুৰীয়ে। এওঁ অসম উপত্যকা বিভাগৰ কমিছনাৰ কৰ্ণেল পি.আৰ.টি. গৰ্ডনক ফলিখনিৰ কথা জনায়। গৰ্ডনে সবিশেষ চাই বুজি 'কামৰূপ অনুসন্ধান সমিতি'ৰ ১৯১৯ চনৰ বছৰেকীয়া অধিবেশনত 'এ ৰক ইনস্ক্ৰিপছন'(A Rock Inscription) নামেৰে এটি প্ৰবন্ধ পাঠ কৰে।

পৰৱৰ্তী কালত ফলিখনিৰ বিষয়ে নানা আলোচনা, প্ৰবন্ধ পাতি প্ৰকাশ পাইছে। সেইবোৰৰ ভিতৰত পদ্মনাথ ভট্টাচাৰ্য্যই ইণ্ডিয়ান হিষ্টৰিকেল কোৱাৰ্টাৰলি (Indian Historical Quarterly, ডিচেম্বৰ ১৯২৭) আৰু কামৰূপ শাসনাৱলী ৰ ভূমিকাত কৰা আলোচনা, কনকলাল বৰুৱাই 'আৰ্লি হিষ্ট্ৰী অৱ কামৰূপ' (Early History of Kamrupa) গ্ৰন্থত, সোণাৰাম চৌধুৰীয়ে 'ৰংমহল' শীৰ্ষক প্ৰবন্ধত (আৱাহন ২-৫ সংখ্যা), সৰ্বেশ্বৰ কটকীয়ে 'অসমৰ শিলৰ ফলি' (মিলন ১.২, ১৮৪৫ শক) নামৰ প্ৰবন্ধ আৰু মহেশ্বৰ নেওগে 'প্ৰাচ্য-শাসনাৱলী'ত কৰা আলোচনা উল্লেখযোগ্য।
১২০৬ খ্ৰীষ্টাব্দত তুৰ্কী চুলতান মহম্মদ জীৱন বকতিয়াৰে যেতিয়া কামৰূপ আক্ৰমণ কৰে, তেতিয়া কামৰূপ ৰাজ্যৰ ৰাজধানী আছিল উত্তৰ গুৱাহাটী। সেই সময়ত কামৰূপ ৰাজ্যৰ ৰজা আছিল পৃথু। কামৰূপী সেনা আৰু তুৰ্কী সেনাৰ মাজত প্ৰবল যুদ্ধ হয়। এই যুদ্ধত কামৰূপী সেনাই তুৰ্কী সেনাক পৰাস্ত কৰে।

বিশেষত্ব

কানাই বৰশী বোৱা শিলৰ তুৰষ্ক ক্ষয়ৰ ফলি তুৰষ্ক সেনা ধ্বংস হোৱা বতৰাৰ এক ঐতিহাসিক দলিলেই নহয়,এইখন ত্ৰয়োদশ শতিকাৰ অসমীয়া লিপি বিকাশৰ কথাৰ এক প্ৰত্যক্ষ নমুনা। এইখনেই সম্পূৰ্ণ অসমীয়া আখৰত লিখিত প্ৰথমখন ফলি। ফলিখনিৰ আখৰৰ কেতবোৰ বৈশিষ্ট্য হ'ল-
ক)' ক্ষ' আখৰে আধুনিক ৰূপ লৈছে
খ) শ,ম,ত,ক আদি আখৰ আধুনিক আখৰৰ লগত প্ৰায় একে
গ) 'ধ' আখৰৰ আকৃতি মাত্ৰাহীন 'য' ৰ দৰে।

অতিৰিক্ত তথ্য

অসমীয়া লিপি
অসমীয়া ভাষা

লগতে চাওক

অসম ইতিহাসৰ আদিযুগৰ তাম্ৰ আৰু শিলালিপিৰ তালিকা

তথ্য সংগ্ৰহ

শ্ৰেণী:অসমৰ ভাষা আৰু লিপি
শ্ৰেণী:অসমৰ ইতিহাস
শ্ৰেণী:অসমৰ সংৰক্ষিত স্মৃতিচিহ্ন
আবা (অলবাৰ শাসক)

আবা, খ্ৰীষ্টপূৰ্ব ১ম শতিকাৰ বুলি কোৱা হয়, প্ৰাচীন আনাতোলিয়াৰ অলবা ৰাজ্যৰ এগৰাকী মহিলা অত্যাচাৰী শাসক আছিল।

জীৱন

তেওঁ আছিল চিলিচিয়া (বৰ্তমানৰ তুৰস্ক)ৰ অলবা ৰাজ্যৰ অত্যাচাৰী শাসক (একচ্ছত্ৰী শাসক) জেনোফেনছৰ কন্যা। তেওঁৰ পিতৃয়ে তেওঁক ৰাজনীতিৰ পূৰ্ণ প্ৰশিক্ষণ দিছিল আৰু তেওঁৰ শাসনৰ অৱসানৰ পূৰ্বে তেওঁক শাসনকাৰ্যৰ উপৰি পুৰোহিত পদত নিযুক্তি দিয়া হৈছিল।

পিতৃৰ মৃত্যুৰ পিছত তেওঁ অলবাৰ অত্যাচাৰী-শাসক হিচাপে আবাই শাসন আৰম্ভ কৰে। সেই ঠাইত টিউচাৰৰ পুত্ৰ আজাক্সে প্ৰতিষ্ঠা কৰা বৃহস্পতিৰ এটা মন্দিৰ আছিল। সিংহাসনত বহাৰ সময়ত এগৰাকী নাৰীয়ে অত্যাচাৰী হিচাপে শাসন কৰাটো অস্বাভাৱিক আছিল। তেওঁৰ ৰাজত্বকালৰ সঠিক বছৰবোৰ জানিব পৰা হোৱা নাই। খ্ৰীষ্টপূৰ্ব ৪৩ চনৰ পৰা খ্ৰীষ্টপূৰ্ব ৩৯ চনৰ ভিতৰত কোনোবা এটা সময়ত দেউতাকৰ উত্তৰাধিকাৰী হিচাপে ৰাজ্য শাসন কৰা বুলি কোৱা হয় যদিও কিমান দিন শাসন কৰিছিল সেয়া জনা নাযায়। কেৱল এইটো জনা যায় যে তেওঁ ৰোমান গণৰাজ্যৰ চূড়ান্ত যুদ্ধৰ সময়ত (খ্ৰীষ্টপূৰ্ব ৩২–৩০) শাসন কৰিছিল, কিয়নো সেই যুদ্ধৰ সময়ত তেওঁৰ কঠোৰ নীতিৰ বাবে তেওঁ পৰিচিত আছিল।

তথ্যসূত্ৰ

শ্ৰেণী:শাসক
ভাৰতৰ ৰাজনৈতিক দলসমূহৰ তালিকা

ভাৰতত বহুদলীয় ব্যৱস্থা আছে। ভাৰতীয় নিৰ্বাচন আয়োগে বস্তুনিষ্ঠ মাপকাঠীৰ ভিত্তিত ৰাষ্ট্ৰীয় পৰ্যায় আৰু ৰাজ্যিক পৰ্যায়ৰ ৰাজনৈতিক দলসমূহক স্বীকৃতি প্ৰদান কৰে। এটা স্বীকৃতিপ্ৰাপ্ত ৰাজনৈতিক দলে সংৰক্ষিত দলৰ প্ৰতীক, চৰকাৰী টেলিভিছন আৰু ৰেডিঅ'ত বিনামূলীয়া সম্প্ৰচাৰৰ সময়, নিৰ্বাচনৰ তাৰিখ নিৰ্ধাৰণৰ ক্ষেত্ৰত পৰামৰ্শ আৰু নিৰ্বাচনী নিয়ম আৰু বিধি নিৰ্ধাৰণৰ ক্ষেত্ৰত ইনপুট দিয়াৰ দৰে বিশেষাধিকাৰ লাভ কৰে। স্থানীয়, ৰাজ্যিক বা ৰাষ্ট্ৰীয় নিৰ্বাচনত প্ৰতিদ্বন্দ্বিতা কৰিব বিচৰা আন ৰাজনৈতিক দলসমূহ ভাৰতৰ নিৰ্বাচন আয়োগৰ দ্বাৰা পঞ্জীয়ন হোৱাটো বাধ্যতামূলক। পঞ্জীয়নভুক্ত দলসমূহক ইচিআইৰ দ্বাৰা স্বীকৃতিপ্ৰাপ্ত ৰাষ্ট্ৰীয় দল বা ৰাজ্যিক পক্ষ হিচাপে উন্নীত কৰা হয় যদিহে তেওঁলোকে লোকসভা বা ৰাজ্যিক বিধানসভা নিৰ্বাচনৰ পিছত প্ৰাসংগিক মাপকাঠী পূৰণ কৰে। স্বীকৃতিপ্ৰাপ্ত পক্ষৰ মৰ্যাদা ইচিআইয়ে সময়ে সময়ে পৰ্যালোচনা কৰে।

ৰাষ্ট্ৰীয় দল

পঞ্জীয়নভুক্ত দল এটাক ৰাষ্ট্ৰীয় দল হিচাপে স্বীকৃতি দিয়া হয় যদিহে ই তলত উল্লেখ কৰা তিনিটা চৰ্তৰ যিকোনো এটা পূৰণ কৰে:

কমেও তিনিখন ভিন্ন ৰাজ্যৰ পৰা লোকসভাৰ ২% আসন লাভ কৰে দলটোৱে।
লোকসভা বা বিধানসভাৰ সাধাৰণ নিৰ্বাচনত দলটোৱে যিকোনো চাৰিখন বা তাতকৈ অধিক ৰাজ্যৰ ৬% ভোট লাভ কৰে আৰু ইয়াৰ উপৰিও ই চাৰিখন লোকসভাৰ আসন লাভ কৰে।
চাৰিখন ৰাজ্যত দলটোৱে ৰাজ্যিক দল হিচাপে স্বীকৃতি লাভ কৰে।

৮ টা স্বীকৃতিপ্ৰাপ্ত ৰাষ্ট্ৰীয় দল হৈছে:
তৃণমূল কংগ্ৰেছ
বহুজন সমাজ পাৰ্টি
ভাৰতীয় জনতা পাৰ্টি (বিজেপি)
ভাৰতীয় কমিউনিষ্ট পাৰ্টি
ভাৰতীয় কমিউনিষ্ট পাৰ্টি (মাৰ্ক্সবাদী)
ভাৰতীয় জাতীয় কংগ্ৰেছ
জাতীয়তাবাদী কংগ্ৰেছ পাৰ্টি
নেছনেল পিপলছ পাৰ্টি

কেইটামান ৰাষ্ট্ৰীয় দলৰ আলোচনা

শ্ৰেণী:ভাৰতৰ ৰাজনীতি
পোইক্কাল কুথিৰাই আট্টম

পইক্কাল কুথিৰাই আট্টাম পৰিবেশক|
পোইক্কাল কুথিৰাই আট্টম বা পূৰবী আট্টম (নকল ঘোঁৰাৰ নৃত্য) তামিলনাডুৰ লোকনৃত্য। ই এক প্ৰকাৰৰ নৃত্য যিটো ভুৱা ঘোঁৰাৰ সৈতে পৰিবেশন কৰা হয়, যাৰ ভিতৰত ঠাই থাকে যাতে এজন ব্যক্তিয়ে ভিতৰত সোমাই নাচিব পাৰে।

সামগ্ৰী

ঘোঁৰাৰ শৰীৰৰ ডামি আকৃতি লঘু ওজনৰ সামগ্ৰীৰে (মৰাপাট, কাৰ্ডবৰ্ড, কাগজ আৰু কাঁচ) তৈয়াৰ কৰা হয় আৰু ডামিৰ কাষত সংলগ্ন কাপোৰখন আগলৈ পিছলৈ দোল খাই নৃত্যশিল্পীৰ ভৰি দুখন ঢাকি থাকে। নৃত্যশিল্পীসকলে কাঠৰ ভৰি দুখন ভৰিৰ লগত বান্ধি ৰাখে যাতে মজিয়াত টোকৰ মাৰিলে শব্দৰ সৃষ্টি হয়, যিবোৰ ঘোঁৰাৰ খুৰাৰ দৰে শব্দ হয়। নৃত্যশিল্পীয়ে হয় তৰোৱাল বা চাবুক ব্যৱহাৰ কৰে।

প্ৰদৰ্শকসকল

এই লোকনৃত্য প্ৰদৰ্শন কৰিবলৈ বহু প্ৰশিক্ষণ আৰু দক্ষতাৰ প্ৰয়োজন হয়। এই নৃত্যটো পুৰুষৰ লগতে মহিলাসকলেও পৰিবেশন কৰে। সাধাৰণতে ধৰ্মীয় উৎসৱৰ সময়ত এই শিল্পকৰ্মৰ আয়োজন কৰা হয় আৰু জনসাধাৰণক মনোৰঞ্জনৰ ব্যৱস্থা কৰা হয়।

পটভূমি সংগীত

এই নৃত্য ক্লাৰিনেট, ঢোল, দক্ষিণ ভাৰতীয় লোকনৃত্যৰ বাদ্যযন্ত্ৰ যেনে কুণ্ডলাম, নাইয়াণ্ডি মেলাম, থাভিল, নাধশ্বৰম, পাম্বাই আৰু থালামৰ দৰে সংগীতৰ সংগীতত পৰিবেশন কৰা হয়।

প্ৰদৰ্শন

এই কলাত্মক পৰিবেশন আয়নাৰৰ পূজাৰ সৈতে জড়িত আৰু মূলতঃ থাঞ্জাৱুৰৰ আশে-পাশে প্ৰচলিত। এই নৃত্য ৰজা-ৰাণীৰ ৰূপ লৈ এযোৰ নৃত্যশিল্পীয়ে পৰিবেশন কৰে। কেতিয়াবা, তেওঁলোকে কলাখণ্ডত লিপ্ত হয় আৰু তেওঁলোকে একেলগে ঘণ্টাৰ পিছত ঘণ্টা লোকক মনোৰঞ্জন দিয়ে। নতুন দিল্লীত অনুষ্ঠিত হোৱা গণৰাজ্য দিৱসৰ উৎসৱৰ অন্যতম মূল আকৰ্ষণ হৈছে ডামি-হৰ্চ শ্ব' আৰু প্ৰতি বছৰে তামিলনাডুৰ পৰা লোকশিল্পীক এই শ্ব' প্ৰদৰ্শন কৰিবলৈ পঠিওৱা হয়।

বিকল্প দৰ্শন

শেহতীয়াকৈ পোইক্কাল কুথিৰাই নৃত্যৰ ওপৰত কৰা শেহতীয়া গৱেষণাই এই শিল্পক প্ৰাচীন আৰু মাৰাঠা মূলৰ বুলি কোৱা মিথটো দূৰ কৰিলে।

তথ্য সংগ্ৰহ

শ্ৰেণী: লোকনৃত্য
শ্ৰেণী:ভাৰতৰ লোকনৃত্য
শ্ৰেণী: তামিলনাডু